Boshof-brand vlam weer op, maar nou in bedwang | Netwerk24
Inligting oor die nuutste Windows-bedryfstelsel het uitgelek. Dís wat jy kan verwag.
Verlengde diepte fokus lense help jou op verskillende afstande sien
Deur Kaydene Davids 24 Oktober 2020 13:28
'n Skilpad staal hom vir die ergste terwyl die vuur weer "opgestaan" het op die Makhulu Safari Lodge, buite Boshof.
Hoewel die brande in die Boshof-distrik Vrydagnag weer opgevlam het, was dit teen Saterdagoggend grootliks geblus met verskeie brandbestrydingsorganisasies wat die situasie monitor.
Die brande het Vrydag omstreeks 23:30 weens 'n sterk wind weer opgevlam, maar is 'n uur later in bedwang gebring, sê 'n boer in die distrik.
Tot 80% van die plase in die Boshof-distrik het nou al sedert verlede Vrydag afgebrand.
Betogers het Sondag een van die brande gestig toe hulle buitebande buite Hertzogville aan die brand gesteek het.
17 mense het in verband hiermee in die hof verskyn.
Nog vier mense is volgens Frederik van Zyl, veiligheidskoördineerder van Vaalharts Landbou, Donderdagaand by Spitskop vasgetrek vir brandstigting. Die mans het in 'n goue Nissan Tiida met 'n Noord-Kaapse registrasienommer gery.
Intussen het die DA 'n beroep op dr. Nkosazana Dlamini-Zuma, minister van samewerkende regering en tradisionele sake, gedoen om die verbrande dele in die Vrystaat, Noord-Kaap en Noordwes tot rampgebied te verklaar.
Luidens 'n WhatsApp-groep wat die media op die hoogte hou van die brande, was al die opvlammings van die afgelope 24 uur teen 05:00 Saterdagoggend in bedwang.
Teen Saterdagmiddag was daar onder meer agt groepe van van Werk met Vuur (WoF) op die toneel, asook lugbystand.
'n Uitgebreide bepaling van die skade is ook Saterdag deur Johan Breytenbach, bestuurder van die Sambreel-brandbestrydingsorganisasie, uit die lug gedoen.